Luukse lodge sluit ná grondeisDie luukse Cybele Forest Lodge and Health Spa. Foto: Cybele.co.za Die luukse Cybele Forest Lodge and Health Spa buite Nelspruit in Mpumalanga, moes sy deure sluit ná ‘n grondeis afgedwing is. Die 120 hektaar eiendom waarop Cybele gebou is, is vir R17 miljoen deur die departement van landelike ontwikkeling en grondhervorming gekoop en op 13 Maart aan die Manzimhlophe-gemeenskap oorhandig, het ŉ SAPA korrespondent Dinsdag berig. Die luukse lodge, wat in 1979 oopgemaak het, het Sondag sy deure gesluit. Rupert Jeffries, die lodge se direkteur, het in ŉ verklaring gesê die regering kon nie daarin slaag om ŉ strategiese vennoot te vind om die lodge saam met die gemeenskap te bestuur nie en dit het daartoe gelei dat die lodge moes sluit en 45 mense hul werk verloor het. Mtobeli Mxotwa het gesê die departement is besig om die gemeenskap te help om vennootskap-opsies met beleggers te bespreek. Mxotwa het gesê daar is reeds ŉ vergadering belê met ŉ belegger wat “belangstel” in ŉ moontlike vennootskap. Lees meer hier.